เชื่อ 1 พฤศจิกายนเปิดประเทศรับนักท่องเที่ยว ไม่มีปัญหา เป็นโอกาสของภาคการท่องเที่ยวไทย
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา กล่าวว่า การเปิดประเทศในวันที่ 1 พฤศจิกายน 2564 เพื่อรับนักท่องเที่ยวแบบไม่ต้องกักตัวตามนโยบายนายกรัฐมนตรีนั้นไม่มีปัญหา ซึ่งการเปิดประเทศอยู่ในแผนอยู่แล้วหลังจากเปิดพื้นที่นำร่องภูเก็ตแซนด์บ๊อกซ์ ที่ระยะที่ 1 จะมีการเปิดพื้นที่ 10 จังหวัดเพื่อรับนักท่องเที่ยวชาวต่างชาติเข้ามาได้ โดยถือเป็นการขยับเวลาให้เร็วขึ้นหลังจากที่หลายประเทศเริ่มเปิดรับนักท่องเที่ยวแบบไม่ต้องกักตัวแล้ว ทั้งนี้มองว่าหากยังมีการกักตัว 7 วัน ในด้านการแข่งขันจะทำให้เสียเปรียบประเทศอื่นและส่วนตัวเชื่อว่าจะเป็นการดึงดูดนักท่องเที่ยวในช่วงไตรมาสที่ 4 ของปีนี้ และต่อเนื่องไปถึงไตรมาสที่ 1 ของปีหน้าได้อย่างสมบูรณ์แบบในส่วนของประเทศความเสี่ยงต่ำ กระทรวงการท่องเที่ยวได้ประชุมหารือและเสนอไปที่ ศบค.ชุดเล็กแล้ว ซึ่งต้องรอดูในที่ประชุมวันพฤหัสบดีนี้ ซึ่งนายกรัฐมนตรีได้แจ้งรายชื่อแล้วเบื้องต้นคือ อังกฤษ สิงคโปร์ เยอรมนี จีน และสหรัฐอเมริกา และจะพยายามดูประเทศรอบบ้านอย่างอาเซียน ซึ่งต้องไม่อยู่ในภาวะความเสี่ยงและได้รับวัคซีนครบโดส